cyanic-selkie/wikianc huggingface dataset:
Vortebitar
Utbreiing
Vortebitaren finst i tempererte delar av Eurasia, frå England (der han rett nok er sjeldan) og austover gjennom Asia til stillehavskysten. I sørlege strøk finst han mest i fjellet og går opp til over 2500 moh. i Alpane.
Førekomst i Noreg
I Noreg er vortebitaren kjend berre frå låglandet på Austlandet, Agder og i Rogaland. Han er nyleg funnen i Rollag. Dei nordlegaste eller høgastliggende funnstadene i resten av Noreg er Kviteseid (1941), Elverum (1874) og Nord-Fron (1853) – sistnemnde er det nordlegaste funnet av nokon lauvgrashoppe i Noreg. Arten er i tilbakegang både i Noreg og i resten av utbreiingsområdet.
Levevis
Vortebitaren er mest aktiv om dagen. Som dei fleste lauvgrashopper er vortebitaren lettare å høyra enn å sjå. Han syng praktisk talt berre i solskin. Han føretrekk kort, solrik vegetasjon, gjerne med blanding av blomar, grastuer og nærast bert underlag – helst på eller nær dyrka mark. Om han føler seg truga, sluttar han å synga og slepp seg eller hoppar ned på bakken. Songen er annleis enn hjå grøn lauvgrashoppe, og ikkje fullt så sterk, men kan høyrast på minst 50 meters hald. Han består av korte, skarpe støyt – først eitt og eitt, men etter kvart flyt dei meir og meir saman, sjølv om ein framleis kan høyra enkeltstøyta. Vortebitaren er ukresen i matvegen og lever både av plantekost og ulike smådyr, ikkje minst markgrashopper. Det førekjem kannibalisme. Storleiken og dei sterke kjevane gjer at vaksne vortebitarar sjeldan blir tatt av rovinsekt eller edderkoppar. Dei kan bita kraftig, samtidig som dei gulpar opp ei mørkebrun væske. Dette er kanskje opphav til overtrua om at dei kan brukast til å fjerna vorter, noko som også gjenspeglar seg i m.a. det latinske artsnamnet.
Livsløpet til vortebitaren er typisk for lauvgrashopper i tempererte strøk. Hoene legg egg seint i sesongen, og desse overvintrar – oftast to gongar. I Noreg blir egga vanlegvis klekka i mai. Nymfene kan ikkje synga, og kamuflasjefargane gjer at ein sjeldan ser dei. Etter 6-7 nymfestadium byrjar dei vaksne vortebitarane å visa seg – vanlegvis i juli, men i sørlege låglandsstrøk sist i juni i varme forsomrar. I Noreg er vortebitarane som regel dei fyrste lauvgrashoppene ein høyrer om sommaren. Dei døyr som regel i løpet av august eller byrjinga av september.
Slavisk mytologi
Slavisk mytologi er den overordna nemninga for det mytiske aspektet av den førkristne polyteistiske religion som blei praktisert av slavarane Det proto-indoeuropeiske islettet på mytologien er tydeleg, og den slaviske mytologien omfattar fleire felleskarakteristikkar med andre folkereligioner av proto-indoeuropeisk opphav. På trass av dei relativt få kjeldene til mytologien, som hovudsakleg stammar frå kristne misjonærar, meiner ein at den slaviske mytologien stammar frå den tidlege steinalderen. Naturen, som var samlingspunkt for religionen, blei tilbeden under namnet Mat Zemlya (moder natur).
I motsetnad til gresk og egyptisk mytologi har ein ingen fyrstehandsskildringar om slavisk mytologi.
Kjelder
<references group="" responsive="1">
Jelnja
Jelnja (russisk Ельня) er ein by i Smolensk oblast i Russland med om lag 10 000 innbyggjarar. Han ligg ved elva Desna, rundt 80 km aust for Smolensk.
Historie
Busetnaden vart først nemnd i skriftlege kjelder i 1150. I 1776 fekk busetnaden offisielt status som by og vart senter for ein ujezd.
Økonomi og næringsliv
Byen har ein ostefabrikk, eit stort bakeri, ein mursteinsfabrikk og fleire sagverk.
Honningbarna
Honningbarna er eit norsk rock/punk/hardcore band frå Kristiansand. Dei er kjend for norskspråklege tekstar med politiske tema. På scena er dei kjende for at kvart medlem har ei eiga drakt, i tillegg til eit forrykande liveshow der medlemmane like gjerne befinn seg blant publikum som på scena. Valberg sin bruk av cello er òg eit kjenneteikn som gjer at dei skil seg ut frå andre band i tilsvarande sjanger.
Noko anna som skil Honningbarna frå andre band er haldningane deira til eigne konsertar. Dei spelar gjerne ein ekstra konsert tidlegare på kvelden for personar under atten år. Dei inntek heller aldri alkohol før og under konserten. Eit av krava deira til arrangøren er at summen som normalt ville gått til alkohol til bandet i staden skal gå til eit veldedig formål.
Medlemma i gruppa er:
Trommeslagaren Anders Eikås omkom i ei bilulukke 31. januar 2012. Eikås vart erstatta av Nils Jørgen Nilsen som fyrst kom inn som reservetrommeslagar før han etterkvart vart offisielt medlem.
Fylkesveg 7000
Fylkesveg 7000 går mellom Holtetrøa og Vanebo i Steinkjer kommune. Vegen er 612 meter lang.
Før Trøndelag fylke vart oppretta 1. januar 2018 var vegen kjennetegna som Fylkesveg 301 i Nord-Trøndelag.
Selenicë
Selenicë er ein by og ein kommune i regionen Vlorë i Albania. Kommunen ligg sør i landet og grensar i nord til regionen Fier, i aust til Gjirokastër.
Kommunen vart oppretta gjennom ei admininistrasjonsreform i 2014, ved at den tidlegare bykommunen Selenicë vart slått saman med landkommunane Armen, Vllahinë, Kotë, Sevaster og Brataj. Dei tidlegare kommunane inngår no som kommunaleiningar i den nye storkommunen. Kommunen har hovudsete i Selenicë.
Ved folketeljinga i 2011 hadde den dåverande bykommunen 2 235 innbyggjarar, medan dei seks kommunane som i dag utgjer storkommunen Selenicë, til saman hadde 16 396 innbyggjarar.
Tidlegare administrativ inndeling
Fram til år 2000 var dei tidlegare by- og landkommunane ein del av distriktet Vlorë. Den dåverande bykommunen omfatta berre sjølve byen Selenicë.
Caransebeș
Caransebeș er ein by i Caraș-Severin fylke i Romania.
Busetnader
Caransebeș er ein municipiu (større bykommune) med desse busetnadane:
Birkenes kyrkje
Birkenes kyrkje er ei krosskyrkje frå 1858 på Birkeneset ved Birkeland i Birkenes kommune kommune i Agder.
Det har vore kyrkje i Birkenes sidan mellomalderen, og dagens kyrkje avløyste ei langkyrkje av stein. Arkitekt var Christian H. Grosch, og byggmeister var Mikkel Mortensen.
Potte
Potte (norrønt pottr) er eit runda kar som både er vidt og djupt. Potter er typisk laga av brent leire, men kan også vera av metall, plast og liknande. Ilåta kan brukast til å halda på væsker, mat, plantar eller som pynt utan noko oppi.
Bruk
Ein kan bruka potter til ei rekkje føremål, som å laga, lagra og servera mat og drikke. I eldre tid var til dømes «pottøl» nemninga på ein type billig og svakt øl som blei seld i potter.
Spesialiserte potter har fått eiga utforming og føremål, som blomsterpotte og nattpotte. I nyare tid er «lydpotte» eller «eksospotte» blitt nemningar om potteaktige kammer som dempar lyden laga av motorkjøretøy.
Potter og potteskår frå tidlegare tider er viktige leivningar i arkeologi som kan gje informasjon om levesett og tidsperiode.
Knossos
Knossos (gresk Κνωσός) er den største arkeologiske funnstaden på Kreta, og truleg det seremonielle og politiske senteret til den minoiske kulturen. Det ligg i nærleiken av den noverande byen Iráklio.
Knossos er eit populært turistmål i dag. Delar av det har vorte «oppattbygd», noko som gjer det tilgjengeleg for tilfeldige vitjande på ein måte som eit arkeologisk felt av umerka ruinar ikkje er. Denne måten å rekonstruere ruinar på har ein i arkeologien gått vekk frå. Grunnen til det er mellom anna at rekonstruksjonen er basert på ein usikker teori om korleis det ein gong har sett ut.
Ilja Markov
Ilja Vladislavovitsj Markov er ein russisk tidlegare friidrettsutøvar frå Asbest som i 1998 vart europameister og 1999 verdsmeister i 20 kilometer kappgang. Han vann elles sølvmedaljar i same øvinga ved OL 1996 og VM 2001.
Markov vann 10 km kappgang både i junior-VM 1990 og junior-EM 1991. Etter å ha vorte fjerdemann på 20 km ved Friidretts-VM 1995 i Göteborg, gjekk han seg opp sigerspallen under dei olympiske sommarleikane i Atlanta der han tok sølvmedaljen, ni sekundar bak Jefferson Pérez frå Mexico.
Markov var aktiv på toppnivå i kappgang til OL 2008.
Millom
Millom  er ein by i grevskapet Cumbria i England. Han har kring 7000 innbyggjarar og ligg ved utløpet til elva Duddon.
Tsjakram
Tsjakram (devanagari चक्रं; panjabi tsjakkar, engelsk chakram) er eit flatt, sirkelforma kastevåpen av metall som stammar frå India. Ein tsjakram kan minna om ein gresk diskos, men har hol i midten og svært skarpe kantar. Han er kjend frå hindumytologi og frå sikh-tradisjon.
Skildring
Tsjakramar er forma som relativt smale og flate ringar. Dei kan ha ulike storleikar, men er ofte rundt 25-30 cm i diameter.
Ein kan gje tsjakramen fart ved å snurra han rundt peikefingeren, eller ved å kasta han som ein diskos eller frisbee. Når han blir kasta, roterer tsjakramen, noko som hjelper framdrifta og gjev han både høg fart og stor rekkevidde. Tsjakramar av stål kunne vanlegvis nå 40-60 meter, ein lettare og meir aerodynamisk variant i messing kunne nå heile 100 meter.
Ein tsjakram kan sigla gjennom lufta utan å laga lyd. Ein del hadde små hol som gjorde at våpenet laga ein kvinande lyd når det flaug. Dette kunne skapa panikk blant dei som var under åtak.
Kulturell tyding
Tsjakram er omtalt i dei kjende hinduverka Mahabharata og Ramayana. Guden Visjnu har ein tsjakram kjend som «sudarshana tsjakra» som han ofte blir framstilt med. Krisjna, ein avatar av Visjnu, er også kjend under namnet «tsjakradhari», 'tsjakra-haldar'. Ordet «tsjakram» er avleidd frå sanskritordet tsjakra som tyder 'hjul' eller 'runding'.
Det moderne flygeleiketøyet som minner mest om tsjakramen er aerobie, ein ringforma frisbee.
Olivin
Olivin ( er eit isomorft blandingsmineral mellom forsteritt (Mg2SiO4) og fayalitt (Fe2SiO4). Forsteritt er som oftast dominerande i olivin. Namnet kjem av den olivengrøne krystallfargen til mineralet, men mineralet får ein gulbrun farge ved forvitring.
Skildring
Olivin er sprøtt og glasliknande. Bergarten er ultrabasisk (pH rundt 9), tung (masse om lag 3,3 kg/dm³) og hard, men kan likevel forvitre lett ved kjemisk nedbryting. Jorda som blir danna av forvitra berg inneheld mykje krom, kobolt, jern, magnesium og nikkel, medan gjødningsstoff som fosfor, kalium og nitrogen manglar. Olivin går over til serpentin. Forvitra (oksidert) olivin eller serpentin er synleg som raudbrune bergnabbar som er typisk for område med mykje olivin, til dømes i Norddal der namn som Raudnakken og Raudbergvika (Robbervika) vitnar om olivin i berggrunnen. Kallskaret i Tafjord er ein verna geologisk førekomst. Namnet kjem av «Kallen», ein høg stake av olivin.
Umeå
Umeå er ein svensk by som ligg i Västerbottens län i Västerbotten. Han ligg ved utløpet av Ume älv i Bottenviken og er administrasjonssenter både for Västerbottens län og Umeå kommun. Bykjernen Umeå har 79 594 innbyggjarar (31. desember 2010), medan kommunen har rundt 110 000 innbyggjarar.
Olivin
Førekomst
I Noreg er det særleg mykje olivin på Nordvestlandet i eit belte frå Måløy og Åheim ved Stadlandet til Tafjord på indre Sunnmøre. Åheim på ytre Sunnmøre har verdas største olivinproduksjon. Det er også olivinutvinning ved Bryggja i Nordfjord og i Robbervika i Norddal. I Svarthammaren i Dalsbygda i Norddal vart det brote olivin fra omkring 1920 til 1979, produksjonen var på det meste 600 tonn i døgnet. I Robbervika (Raudbergvika), også i Norddal, har det frå 1984 vore henta ut olivin i eit stort dagbrot. I 1991 vart det frå Robbervika skipa ut olivin til ein førstehandsverdi på omkring 30 million kroner.
Olivin er eit av dei viktigaste industriminerala i Noreg, og landet står for omkring 50 % av verdsproduksjonen. Mineralet er nyttig i industrien mellom anna på grunn av høgt smeltepunkt, termisk stabilitet og stor varmekapasitet. Olivin blir mellom anna brukt ved framstilling av råjern (olivin bind slaggstoff i jernmalmen), som støypesand og i eldfast stein. Olivin blir også nytta til å binde giftige tungmetall til dømes i ureina fjordar og i søppelfyllingar på grunn av god evne til å ta opp og binde ulike tungmetall. Totalt blir det produsert om lag 3,3 million tonn olivin i Noreg kvart år med ein eksportverdi på om lag 300 millionar kroner (tal for 2003). Olivin og serpentin har også vore nytta som bryne og slipestein. Frå Skrenakkhammaren ved Raudbergvika i Norddal vart det tidlegare laga brynestein av glimmerhaldig olivin.
Umeå
Umeå er ein viktig industristad med trevare- og treforedlingsindustri, karosserifabrikk og meir. Umeå er eit viktig handelssentrum og kommunikasjonsknutepunkt for jernbane og E4. Hamna i byen ligg i Holmsund, 18 km søraust for sentrum. Frå her er det ferjesamband til Vasa i Finland. Her er ein innanriksflyplass.
Umeå universitet, det nordlegaste i Sverige, vart grunnlagt 1963. I tillegg ligg her kunsthøgskule og andre skular, Norrlandsoperan, fleire museum, eit regionssjukehus, regionkontor for Sveriges Radio og Sveriges Television.
Ein brann 25. juni 1888 øydela nesten heile byen. Ingen menneske omkom i brannen, men kring 2 300 av 3 000 innbyggjarar i byen blei heimlause.
Det nordlegaste av dei tre statlege arkiva for innsamling av tradisjonsstoff i Sverige ligg i Umeå (Dialekt-, ortnamns- och folkminnesarkivet i Umeå (DAUM)).
Potsjinok
Potsjinok (russisk Починок) er ein by i Smolensk oblast i Russland med om lag 9 000 innbyggjarar. Han ligg ved elva Khmara, rundt 50 km søraust for Smolensk.
Potsjinok vart grunnlagd i 1868 som ein jernbanestasjon på Riga – Orjol-jernbanen. Han utvikla seg raskt til ein marknadsplass for regionale produkt og fekk bystatus i 1926.
Flybasen Sjatalovo ligg 8 km sør for byen.
Målaren El Lisitskij vart fødd i Potsjinok.
NM i badminton 1972
Noregsmeisterskapen i badminton 1972 vart avvikla i Idrettshallen i Bergen. Finalane gjekk føre seg sundag 26. og måndag 27. mars.
Mount Seitz
Mount Seitz er ein av fleire toppar (2130 moh) som stig mellom Mirabito Range og Homerun Range nord i Victoria Land. Dette fjellet ligg 4 nautiske mil (7 km) søraust for Mount Armagost og 9 nautiske mil (17 km) nordvest for Boss Peak. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1960-63. Det vart namngjeve av Advisory Committee on Antarctic Names (US-ACAN) etter Thomas E. Seitz, byggmekanikar i US Navy ved McMurdo-basen, 1967.
Balboa Island av The Pretty Things
Balboa Island er det ellevte studioalbumet til det engelske rockebandet The Pretty Things, gjeve ut i 2007, åtte år etter det førre albumet.
Rudnja
Rudnja (russisk Рудня) er ein by i Smolensk oblast i Russland med om lag 10 000 innbyggjarar. Han ligg ved elva Malaja Berezina i nedbørsfeltet til Dnepr, rundt 65 km nordvest for Smolensk.
Rudnja vart først nemnd i 1363 som busetnaden Rodnja. Han fekk bystatus i 1926.
Haffnerbreen
Haffnerbreen er ein liten isbre som munnar ut i Berg Bay langs nordkysten av Victoria Land i Antarktis. Han vart først kartlagt av Southern Cross-ekspedisjonen, 1898-1900, under C.E. Borchgrevink, som namngav han etter oberst Haffner, ein direktør i Noreg.
Degenerering av varemerke
Degenerering av varemerke oppstår når eit varemerke blir sjølve ordet på ei vare eller teneste, slik at det mistar sin kjenneteiknsfunksjon. Døme på produktnamn som på denne måten er blitt allmennord, er termos, potetgull og grammofon.
Don Heffington
Don Heffington er ein USA-amerikansk trommeslagar, perkusjonist og gitarist. Han er mest kjend for soloalbuma sine, og arbeidet sitt med Lone Justice. Han har òg arbeidd mykje som studiomusikar.
Edvard M. Edvardsen
Edvard Magnus Edvardsen var ein norsk skomakar og politikar frå Egersund som representerte Rogaland og Arbeidarpartiet på Stortinget i over tolv år.
Don Heffington
Huffington var trommeslagar for Emmylou Harris sitt Hot Band og spelte på albumet White Shoes i 1983.
Running Free
«Running Free» er debutsingelen til Iron Maiden, og vart gjeven ut 8. februar 1980. Han var skriven av Steve Harris og Paul Di'Anno. Songen kom ut som det tredje sporet på debutalbumet deira, Iron Maiden. I 1985 vart eit konsertopptak av songen gjeve ut som den første singelen frå Live After Death (den 12. singelen til bandet). I 1990 vart den originale singelen gjeven ut på ny, mellom anna på CD og 12" vinyl, som ein del av The First Ten Years, der han vart kombinert med den neste singelen til bandet, «Sanctuary». Konsertversjonen frå 1985 vart òg gjeven ut som ein del av denne boksen, kombinert med «Run to the Hills» frå 1985.
Don Heffington
Heffington var medlem av den første inkarnasjonen av Lone Justice] frå 1982 til 1985. Heffington er medlem av [[Watkins Family Hour, leia av Sara Watkins og Sean Watkins.
Running Free
Bakgrunn
I følgje vokalisten Paul Di'Anno, som skreiv teksten til songen, er han «ein særs sjølvbiografisk song, men eg har sjølvsagt aldri vore ei natt i eit fengsel i LA. Han handlar om å vere 16, og som songen seier, springe løpsk og fritt. Han kjem frå dagane mine som skinhead.» Songen er kjend som ein av dei meir tradisjonelle rockesongane til bandet, som Mick Wall skildra som «Iron Maiden ved punk-metal-oppstandinga deira,» og vert framleis spelt på konsertane til bandet i dag.
Don Heffington
Heffington har spelt i studio med mange artistar, inkludert Dave Alvin, Peter Case, Vic Chesnutt, Delia Bell, Sheryl Crow, Bob Dylan, Kathleen Edwards, Lowell George, The Jayhawks, Rickie Lee Jones, Sam Phillips, Ron Sexsmith, Percy Sledge, Big Mama Thornton, Big Joe Turner, The Wallflowers, Lucinda Williams, og Dwight Yoakam.
Running Free
Bakgrunn
Singelomslaget var første gongen maskoten til Iron Maiden, Eddie, sjølv om andletet hans er skjult, sidan bandet ikkje ønskte å avdekke han før albumet kom ut. Fleire bandnamn (som Scorpions, Judas Priest, AC/DC, Sex Pistols og Led Zeppelin) er spraya på veggen bak ungdomen på biletet, i tillegg til orda «Hammers», ei hyllest til West Ham United. Ironisk nok var plateomslaget til live-singelen den første som ikkje hadde Eddie, sidan det syner eit verkeleg bilete av bandet som spelar på scenen.
Edvard M. Edvardsen
Edvardsen var son til ein fiskar. Sjølv gjekk han i skomakarlære frå 1925 og arbeidde som skomakar hos firma A. Haugland frå 1928 til 1965.
Running Free
Bakgrunn
B-sida «Burning Ambition» vart spelt inn seint i november 1979 i Wessex Studios med produsenten Guy Edwards som eit firemannsband, like før Dennis Stratton og Clive Burr kom inn i bandet, og er ein av dei første songane Harris skreiv, i tida då han spelte i Gypsy's Kiss. Det er ein av få innspelingar med Doug Sampson på trommer. Gitarsoloen i songen vert spelt av Dave Murray. Songen kom ikkje ut på albumet, men var med på B-sidesamlinga i plateboksen Eddie's Archive, og vart nytta i filmen The History of Iron Maiden – Part 1: The Early Days.
Den første singelen til Iron Maiden i Japan hadde «Prowler» som A-sida og «Running Free» som B-sida. Omslgaete var ei sensurert utgåve av omslaget til singelen «Sanctuary».
Edvard M. Edvardsen
Frå 1934 var Edvardsen med i kommunestyret i Egersund til 1964. Åra 1945-51 var han ordførar i kommunen. Etter kommunesamanslåing var han medlem av kommunestyret i Eigersund frå 1965 til 1979, med unnatak for valperioden 1972-75. Han var styreformann 1946-49 i Egersund kommunale elektrisitetsverk og 1951-81 i Dalane Elektrisitetslag/Elektrisitetsverk. Samstundes var han 1952-81 styremedlem i Lyse Kraftverk.
Running Free
1985 live-singel
Frå omslaget til 12"-singelen.
Edvard M. Edvardsen
I alle dei fem stortingsperiodane frå 1945 til 1965 var Edvardsen etter tur andre, tredje, fyrste og andre vararepresentant til stortinget frå Rogaland. Etter å ha møtt sporadisk som varamann til stortinget, fekk Edvardsen gjennom stortingsvalet 1965 fast plass i stortinget og vart sidan attvald i 1969 og 1973. Han var i 1965-69 medlem i Justiskomiteen og 1969-77 medlem i Sosialkomiteen. Edvardsen var landsstyremedlem i Det norske Arbeidarparti frå 1959 til -64 og vart i 1995 utnemnd til heidersmedlem i partiet.
I 1999 vart han tildelt ein medalje for sin innsats i Heimestyrkane i Milorg.
Armen
Armen er ein tidlegare landkommune i regionen Vlorë i Albania. Etter ei admininistrasjonsreform i 2014 inngår han som ei kommunaleining i kommunen Selenicë.
Ved folketeljinga i 2011 hadde den dåverande landkommunen Armen 2 965 innbyggjarar.
Risenga svømmehall
Risenga svømmehall er ein kommunal symjehall på Risenga i nærleiken av Asker sentrum i Asker kommune. Hallen opna i 2006.
Minehead
Minehead  er ein kystby i grevskapet Somerset i England. Han har kring 10 500 innbyggjarar. Byen ligg på sørsida av Bristolkanalen, 34 km nordvest for byen Taunton, 19 km frå grensa til Devon og i nærleiken av Exmoor nasjonalpark.
Risenga svømmehall
Dei næraste stoppestadene for rutebuss er Askerhallen og Bondi skole.
Kongruens
Kongruens tyder «samsvar».
Det vert nytta innan fleire område av matematikken og i grammatikk:
Bocșa i Caraș-Severin
Bocșa (ungarsk Boksánbánya, tysk Bokschan) er ein by i Caraș-Severin fylke i Romania.
Busetnader
Bocșa er ein oraș (mindre bykommune) med den eine busetnaden:
Mini-turneen til David Bowie
Mini-turneen var ein liten konsertturné av David Bowie som inkluderte ein konsert på Glastonburyfestivalen den 25. juni 2000 og ein konsert på BBC Radio Theatre i BBC Broadcasting House i London, den 27. juni. Han vart av somme rekna som ein del av Hours-turneen.
Bowie fekk attende Earl Slick på sologitar for denne turneen etter at han sist hadde spelt for Bowie på Serious Moonlight-turneen i 1983.
Setliste
Denne setlista er frå konserten på Glastonburyfestivalen den 25. juni 2000. Ekstranummer:
Songar
Frå The Man Who Sold the World Frå Hunky Dory Frå The Rise and Fall of Ziggy Stardust and the Spiders from Mars Frå Aladdin Sane Frå Diamond Dogs Frå Young Americans Frå Station to Station Frå Low Frå "Heroes" Frå Scary Monsters (and Super Creeps)
Frå Let's Dance Frå Outside Frå Earthling Frå Hours Andre songar:
Friidrettsutøvaren Tom Erik Olsen
Aktiv
Olsen var ein allsidig friidrettsutøvar. Han deltok i tikamp og i spesialøvingane 100 meter, 110 meter hekk, stavhopp og lengdehopp. Høgst nivå nådde han i stavhopp, der han hoppa 5,60 meter i Oslo den 25. juli 2002. Åra 2000, 2002, 2004 vart han norsk meister i stavhopp, tok i alt 5 (3-1-1) NM-medaljar i øvinga. Flest NM-medaljar (4-3-2) henta han på korthekken, meister i 1998-2000 og 2003. Sommaren 2000 sette han personbeste i 110 m hekk med 14,00 sekund. I 1999 vart han noregsmeister i lengdehopp, same året som han presterte livsbeste i lengde med 7,57 meter og på 100 meter med 10,62 sekund. Begge desse bestenoteringane oppnådde han i eit tikampstemne i spanske Alhama de Murcia. Same staden i juni 2000 sanka han 7600 poeng i sitt livs beste mangekamp.
Olsen var medlem 1992-95 i Ullensaker/Kisa, 1996-2000 i SK Vidar og frå 2001 i Norna-Salhus.
Tarzan av Phil Collins
Tarzan: An Original Walt Disney Records Soundtrack er eit filmmusikkalbum for den animerte Disneyfilmen Tarzan frå 1999. Songane på albumet vart komponerte av Phil Collins og ein del av filmmusikken nytta i filmen av Mark Mancina. Songen «You'll Be in My Heart» vann Oscarprisen og ein Golden Globe for beste originale song.
Tarzan var det første Disney-albumet som vart spelt inn i fleire språk for forskjellige marknader med Collins på song på engelsk, italiensk, tysk, spansk og fransk. Phil Collins fekk hjelp av komponisten Eric Serra til å lage dei franske versjonane av songane.
Tarzan vart gjeve ut av Walt Disney Records den 18. mai 1999 og nådde femteplassen på Billboard-lista i USA i juli same året, samstundeds med at filmen hadde premiere. Det vart eit stort comeback for Collins som vann Oscarprisen for beste song med «You'll Be In My Heart».
Harbordbreen
Harbordbreen er ein isbre i Antarktis, som flyt langs sørsida av Mount George Murray. Han munnar ut i Rosshavet sør for Whitmer Peninsula der han dannar Harbord bretunge. Namnet kjem frå bretunga, som vart namngjeven av Ernest Shackleton etter A.E. Harbord, som var andrestyrmann på «Nimrod» i løpet av det siste året av Nimrod-ekspedisjonen.
Afrin
Afrin (arabisk عفرين, ‘Afrīn, kurdisk Efrîn) er både eit distrikt og ein by i Aleppo guvernement i Syria. Distriktet Afrin omfattar byen med 36 562 innbyggjarar og 366 kringliggande landsbyanr, som Katma, Kastall, Kibar og Rajo. Distriktet har 490 000 innbyggjarar og ligg like ved Kurdarfjellet. Distriktet har eit areal på 2 033 kvadratkilometer og består av sju kommunar: Afrin (senter), Jindires, Sharran, Mobetan/Maabatli, Rajo, Bulbul og Shaykh al-Hadid. Afrin tyder «fruktbar skaping» eller «velsigning» på kurdisk.
Den førte motstanden mot dei franske soldatane kom frå folk nord i Afrin. Byen vart sidan bygd ut av Frankrike som eit handelssenter.
Under den syriske borgarkrigen trekte syriske regjeringsstyrkar seg frå byen sommaren 2012. Folkevernseiningane (YPG) tok kontroll over byen kort tid etter.
Moretonhampstead
Moretonhampstead  er ein liten marknadsby i grevskapet Devon i England. Han har kring 1500 innbyggjarar og litt i utkanten av Dartmoor. Byen er kjend for å ha det lengste stadnamnet med eitt ord i England.
Mount Shadbolt
Mount Shadbolt er det høgaste fjellet (2270 moh) nord i Convoy Range i Victoria Land, som ligg ved nordsida av toppen av Towle Valley. Det vart namngjeve av Victoria University of Wellington Antarctic Expedition (VUWAE) 1976-77, leia av Christopher J. Burgess, etter den newzealandske forfattaren Maurice Shadbolt.
Luleå
Luleå (finsk Luulaja, nordsamisk Luleju, lulesamisk Julev) er ein by i det svenske Norrbottens län i landsdelen Norrland. Han er administrasjonssenter for både Luleå kommun og Norrbottens län. Innbyggjartalet er for delen til bykjernen i overkant av 46 000, og for kommunen som heilskap nærare 74 000. Byen vart grunnlagt i 1621 av Gustav II Adolf og hadde då plasseringa si i det som no heiter Gammelstad. Dei rike førekomstane av jernmalm i traktene rundt Gällivare og Kiruna danna grunnlaget for byveksten til Luleå, sidan byen ligg ved den nordlege enden av Austersjøen. Ved utløpet til Lule älven i Austersjøen vart det etter kvart danna ei god utførselhamn for den malmen som enno brytast ut ved Gällivare og Kiruna.
Etter kvart som skipa vart større og havnivået sokk, tvinga ei større byflytting seg fram, og byrja den forholdsvis raske veksten i det området han ligg i no. Her vart det med tida bygd opp ein større industri, ved sidan av malmutførselen. Særleg var det den metallurgiske industrien som voks, med eit større stålverk og eit koksverk som hjørnesteinar.
Eit av særprega ved Luleå hamn er balansen mellom innførsel og utførsel, det gjensidige tilhøvet mellom desse og dei ringverknadane dette har gjeve, og enno gjev, for byen Luleå. Hamna er elles den største i Sverige nord for Stockholm, der skip med lasteevne inntil 110 000 tonn kan anløpe.
I tillegg til å vere ei viktig hamn, er Luleå ein større skuleby der det finst fleire vidaregåande skular og eit universitet. Studentar frå fleire land er representert her, der dei studerer ulike fag som teknologiske fag, samfunnsfag og helsefag.
År om anna kan nærare 15 000 studentar stadfeste tilknytinga si til Luleå.
Som kulturby er Luleå ein av dei viktigaste i Sverige. Regionteatret Norrbottensteatern er plassert her, det same er Nord-Sveriges største kulturhus, Kulturens hus. Sistnemnde innehar i tillegg til konsertsalar eit større folkebibliotek.
Næringslivet er mangfaldig og variert, Luleå har eit pulserande og aktivt uteliv og turismen er ei stor vekstnæring.
Samferdselstilhøva er gode, her er ein flyplass med internasjonale mål som ligg på Kallax ved sørbreidda av Luleälven, og ein jernbanestasjon gjev samband til blant andre Stockholm og Narvik.
Kystriksvegen E4 passarar Luleå, og mellomriksvegen E10 fører trafikken i retning Kiruna og Noreg. Elles gjev hamna høve for anløp av cruiseskip sommartider.
Ski-NM 1987
Noregsmeisterskapen på ski 1987 i nordiske greiner tok til 17. januar 1987 på Steinkjer og vart avslutta den 28. mars på Sprova. Meisterskapen omfatta tolv øvingar, åtte for menn og fire for kvinner. Alle langrannstevlingane og kombinertrennet vart avvikla på Steinkjer i tida 17.-25. januar, medan hopprenna fann stad i høvesvis Odnesbakken på Fluberg i Buskerud den 1. februar og på Sprova i Nord-Trøndelag 28. mars.
15 km
Stad: Steinkjer
<br style="clear:both;" />
30 km
Stad: Steinkjer
<br style="clear:both;" />
50 km
Stad: Steinkjer
<br style="clear:both;" />
3 x 10 km stafett
<br style="clear:both;" />
5 km
Stad: Steinkjer
10 km
Stad: Steinkjer
<br style="clear:both;" />
20 km fristil
Stad: Steinkjer
<br style="clear:both;" />
3 x 5 km stafett
Stad: Steinkjer
<br style="clear:both;" />
Kombinert
Stad: Steinkjer
<br style="clear:both;" />
Normalbakke
Dato: 28. mars 1987
Stad: Sprova
<br style="clear:both;" />
Storbakke
Dato: 1. februar 1987
Stad: Fluberg
Strandvik kyrkje
Strandvik kyrkje er ei langkyrkje frå 1857 i Bjørnafjorden kommune i Vestland.
Ski-NM 1987
Storbakke
<br style="clear:both;" />
Strandvik kyrkje
Byggverket er i tre og har 400 plassar. Arkitekt for kyrkja var Frederik Hannibal Stockfleth. Byggmeister var Johannes Øvsthus.
Ludvig den fromme
Ludvig den fromme var konge av frankarane og samkeisar med faren sin Karl den store frå 813. Han var òg konge av Aquitaine frå 781. Som den tredje sonen og den einaste gjenverande til Karl den store og den tredje ona hans Hildegard blei han eineherskar for frankarane etter at faren døydde i 814, ein posisjon han hadde til han døydde, bortsett frå tidsrommet 833–834 då han var avsett.
Strandvik kyrkje
Kyrkja vart truleg bygd like nord for ei eldre tømmerkyrkje frå 1628 som i sin tur avløyste ei stavkyrkje frå mellomalderen.
Ludvig den fromme
Som herskar av Aquitaine hadde Ludvig ansvaret for forsvaret av den sørvestlege grensa i riket. Han frigjorde Barcelona frå muslimane i 801 og sikra frankisk autoritet over Pamplona og over baskarane sør for Pyreneane i 812. Som keisar inkluderte han dei vaksne sønene sine, Lothar, Pipin og Ludvig, i styringa og søkte å etablera ei eigna fordeling av riket mellom dei. Det første tiåret av styret hans var prega av fleire tragediar og pinlegheiter, særleg den brutale behandlinga av nevøen Bernhard av Italia, som Ludvig sona i ei offentleg handling av sjølvfornedring.
På 830-talet blei riket hans rive opp av innbyrdeskrig mellom sønene hans, berre forverra av Ludvig sitt forsøk på å inkludera den fjerde sonen sin Karl, som han hadde fått med den andre kona si Judith av Bayern, i planane sine om etterfølging. Avsluttinga av styret hans enda med tre år med innbyrdeskrig, og samanlikna med den berømte faren sin, blei Ludvig bedømt lite fordelaktig, men dei problema som Ludvig stod overfor var av ein heilt annan art. Det store riket han hadde arva og tildels utvida blei splitta opp i ulike delar mellom sønene hans då han døydde, og la grunnlaget for dei moderne statane Tyskland og Frankrike.
Arving
Ludvig blei fødd medan faren hans, Karl den store, dreiv krig i Spania. Fødestaden hans var den karolinske villæn Cassinogilum, 7 km frå sentrum av dagens by Poitiers, i følgje kronikøren Einhard og ein anonym biografi, Vita Hludovici. Ludvig var den tredje sonen til Karl den store med kona hans Hildegard. Farfaren hans var kong Pipin den yngre.
Ludvig blei krona som konge av Aquitaine som barn i 781, og sendt dit med regentar og eit hoff. Karl den store oppretta ein underkongedømme for å sikra grensene til riket sitt etter ein destruktiv krig mot aquitanarar og baskarar.
Ludvig var ein av dei tre legitime sønene til Karl den store som overlevde barndommen. Han hadde ein tvillingbror, Lothar, som døydde som spedbarn. Etter frankisk skikk kunne Ludvig venta å arva ein del av riket til far sin i lag med brørne sine, Karl den yngre, som var konge av Neustria, og Pipin, som var konge av Italia. Ved delinga av riket, Divisio Regnorum, i 806, hadde Karl den store utpeika Karl den yngre som etterfølgjaren sin som keisar og hovudkonge med styre over heile det frankiske riket med Neustria og Austrasia, medan han gav Pippin jernkrona til Lombardia, som var ei besitting som Karl den store hadde vunne ved erobring. Til Ludvig sitt kongedømme Aquitaine la han til Septimania, Provence, og deler av Burgund (grovt sett dei søraustlege delane av dagens Frankrike). Brørne til Ludvig døydde før både han og faren; Pippin i 810 og Karl den yngre i 811, og Ludvig var den einaste gjenverande som blei krona som samkeiser med Karl den store i 813. Då faren døydde i 814 arva han heile det frankiske riket og alle besittingane det hadde, med unntak av Italia, som blei verande under det frankiske riket, men under direkte styre av Ludvig sin nevø Bernard, son av Pippin.
Keisar
Ludvig fekk vita at faren var død då han var i villaen sin Doué-la-Fontaine i Anjou. Han skunda seg til Aachen og fekk seg sjølv krona som keisar til rop frå adelen: «Vivat Imperator Ludovicus!» (‘Leve keisar Ludvig!’)
Frå byrjinga av styret etterlikna myntane hans portrettet til faren Karl den store, noko som gav dei eit preg av keisarleg autoritet og prestisje. Ganske raskt fekk han sendt alle dei ugifte søstrene sine til nonnekloster for å unngå brudepris og ambisiøse og brysomme svograr. For å kvitta seg med moglege rivalar tvinga han syskenbarna og rådgivarane til faren sin, Adalard og Wala, til la seg kronrake som munkar, og tvangsplasserte dei i klostera Noirmoutier og Corbie.
På skjærtorsdag 9. april 817 kryssa Ludvig og hoffet hans eit tømmergalleri frå katedralen og til palasset i Aachen då galleriet rasa saman. Mange blei drepne, og Ludvig overlevde såvidt. Han følte umiddelbar dødsangst og byrja å planlegga arverekkefølgja si. Tre månader seinare utskreiv han eit Ordinatio Imperii, ei keisarlwg avgjerd som la fram planane for ein velordna etterfølgelse. I 815 hadde han allereie gitt dei eldste to sønene sine ein del av styringa då han sende Lothar og Pipin til å styra høvesvis Bayern og Aquitaine, men utan kongelege titlar. Med den keisarlege avgjerda gjekk han vidare med å dela riket blant dei tre sønene sine:
Vllahinë
Vllahinë er ein tidlegare landkommune i regionen Vlorë i Albania. Etter ei admininistrasjonsreform i 2014 inngår han som ei kommunaleining i kommunen Selenicë.
Ved folketeljinga i 2011 hadde den dåverande landkommunen Vllahinë 3 111 innbyggjarar.
Ludvig den fromme
Keisar
Roa og ordenen som Ordinatio Imperii var meint å gje kom ikkje. Det braut ut opprør då nevøen til Ludvig, Bernard av Italia, ikkje var nemnt i dokumentet og meinte seg forbigått. Bernard konspirerte i å erklæra sjølvstende. Ludvig leidde straks hæren sin mot Italia. Bernard blei invitert av onkelen sin til eit møte i Chalon. Han overgav seg og blei teken til Aachen, der han blei stilt for ein domstol og dømt til døden for forræderi. Ludvig endra dommen til blinding, som pliktskuld utført. Bernard fekk stukke augo ut, men overlevde ikkje. Han døydde etter to dagar i smerter. Theodulf av Orléans, ein av dei fremste bak Den karolingiske renessanse, blei skulda for å ha støtta Bernard og blei kasta i eit klosterfengsel der han døydde kort tid seinare. Rykta hevda at han var blitt forgifta.
Anna misnøye som oppstod sentrerte rundt Lothar, som allereie var utnemnd til keisar. Dette kom til overflata i 822, då Ludvig blei tvinga til å sona for behandlinga av Bernard og tilkalla syskenbarna sine til hoffet. Den avgjerande hendinga var fødselen av endå ein son i 823, Karl, som Ludvig fekk med den andre kona si, Judith av Bayern. Ludvig var bestemd å¨på at den fjerde sonen hans skulle dela arven hans med dei eldre halvbrørne sine. Dei tre eldre brørne vurderte eikvar endring i avtalen frå 817 som eit angrep på deira eigen posisjon. Frå slutten av 820-talet og fram til slutten av livet til Ludvig i 840 var han i jamleg strid med ein eller fleire av sønene sine, og ved eit tidspunkt blei han avsett av eit bisperåd.
Lojalitetskonfliktane svekte monarkiet, og oppmuntra aristokratiet til å fremja si eiga overleving og framgang framfor kongeriket. Det oppstod òg bitter borgarkrig etter at Ludvig døydde fram til underteikininga av traktaten i Verdun i 843, der det veldige riket til Karl den store blei delt mellom dei gjenverande sønene til Ludvig: Vestfrankarriket blei styrt av Karl den skalla (som den yngste sonen hans blei kalla); Austfrankarriket blei styrt av Ludvig den tyske; Midtriket blei styrt av Lothar I. Sistnemnde, den eldste, heldt på tittelen som keisar og fekk eit kongerike som omfatta dei to keisarlege byane Roma og Aachen, men hadde ingen autoritet over Ludvig sitt rike i Tyskland eller Karl sitt rike i vest. Då Lothar døydde i 855 blei Midtriket hans delt, og Ludvig og Karl gjekk til krig over denne besittelsen.
Turid Kristensen
Turid Kristensen er ein norsk politikar, busett i Lørenskog. Ho har representert Akershus fylke/valkrins og partiet Høgre på Stortinget sidan 2017. Perioden 2017-21 var ho medlem i Utdannings- og forskningskomitéen.
Kristensen var medlem i Lørenskog kommunestyre frå 2003 til 2019.
Air Force One
Omgrep
Tilsvarande vert omgrepet «Navy One» nytta om det fartøyet som presidenten er til stades i dersom det høyrer til marinen, «Marine One» om det høyrer til marineinfanteriet, «Army One» om det høyrer til hæren og «Coast Guard One» om det høyrer til kystvakta.
Når uttrykket «Air Force One» ofte vert knytt til eit bestemt fly, skuldast det at presidenten normalt reiser rundt med eit av flyvåpenet sine to ombygde Boeing 747-fly. Desse flya er stasjonert på Andrews Air Force Base. Dei er tufta på modellen 747-200B, med den militære nemninga VC-25A. Det eine flyet har nummeret 28000 måla på halen, og det andre har nummeret 29000 måla på halen.
Besøk i Noreg
Air Force One var på besøk i Noreg ved den dåverende amerikanske presidenten Bill Clinton sitt besøk 1. november 1999. Flyet «29000» var på Gardermoen 10. og 11. desember 2009. Då mottok USA sin president Barack Obama, Nobels fredspris i Oslo.
Tuva Moflag
Eli Tuva Moflag er ein norsk politikar frå Ski i Akershus. Ho har sidan 2017 vore stortingsrepresentant for Akershus fylke/valkrins og Arbeidarpartiet.
Moflag var frå oktober 2015 til oktober 2017 ordførar i Ski kommune. Frå 1. oktober 2017 representerte ho Arbeidarpartiet på Stortinget, der ho perioden 2017-21 var medlem i Helse- og omsorgskomiteen.
Moreton-in-Marsh
Moreton-in-Marsh  er ein by i grevskapet Gloucestershire i England. Han har kring 3000 innbyggjarar og ligg i nærleiken av Cotswold Hills. Berre 2,5 km aust for Moreton ligg Four Shire Stone, som markerer grensa til dei historiske grevskapa Gloucestershire, Warwickshire, Worcestershire og Oxfordshire.
Harbourbreen i Victoria Land
Harbourbreen er ein isbre som flyt nord frå Wilson forlandsbre og ut i Granite Harbour aust for Couloir Cliffs i Victoria Land i Antarktis, der han dannar Harbour bretunge. Han vart namngjeven av Advisory Committee on Antarctic Names in 2005, i samband med «Harbour istunge» (no Harbour bretunge), som vart namngjeven under Terra Nova-ekspedisjonen.
Nils Beitohaugen
Nils Nilsson Beitohaugen var ein gardbrukar og hardingfelespelar frå Hegge sokn i Øystre Slidre.
Nils Beitohaugen var ei framifrå kjelde til folkemusikken i Valdres, ein tradisjon han forvalta vidare gjennom, mellom andre, sonen Engebret Beitohaugen.
Sully Prudhomme
Sully Prudhomme (eigentleg René François Armand Prudhomme  var ein fransk forfattar som i 1901 vann Nobelprisen i litteratur ved den første tildelinga i historia. Svenska akademien gav han prisen «spesielt med tanke på dei poetiske verka hans, som vitnar om idealisme, kunstnarleg perfeksjon og ein sjeldan kombinasjon av både hjarta og intellekt.»
Liv
Prudhomme voks opp i Paris i ein borgarleg katolsk familie. Han bestod først inntaksprøva til naturvitskapelege fag ved Lycée Bonaparte (baccalauréat scientifique) og deretter til språk- og litteraturstudiet (baccalauréat de lettres). Etter å ha arbeidd som ingeniør i det som då var eit oppstartfirma, Schneider Electric, som i blant blir kalla «det franske Krupp», gav han opp tanken på å bli ingeniør og studerte jus i staden. Etterpå arbeidde han ei kort tid som advokat i Paris.
I midten av 20-åra bestemde han seg for å leve av ei ganske god arva formue og eigna seg heilt og fullt til litteratur og filosofi. Han debuterte i 1865 med diktsamlinga Stances et Poèmes, og fekk straks eit godt ry i litteraturkretsar.
I sin første periode skreiv han kunstferdig utarbeidde dikt med sentimentalt og romantisk innhald i den heller kjølige stilen til Les parnassiens. Dikta pla han gje ut i tidsskrift og frå tid til anna samle i bokform.
Han deltok i den fransk-prøyssiske krigen 1870-1871, men fekk store helseproblem av det, noko han bearbeidde i Impressions de la guerre (1872) og La France (1874). Han endra no stil til «poésie personnelle», det vil seie dikt som med ein formal eleganse sameina vakre bilete, vakre tankar og vakre kjensler på ein tiltalande måte som lesarane på hans tid fann like mykje glede i som dei sjarmerande filosofiske essaya som han skreiv om ei mengd ulike tema, og produserte i stort antal. Det mest kjende diktet hans er Le Vase brisé (1865). I 1881 fekk han den anerkjenninga som litterat å bli tatt opp i Académie française. Han blei òg anerkjend som ein moralsk autoritet ved å bli oppteken som Chevalier de la Légion d’honneur (riddar av Æreslegionen).
Kritikk
Prudhomme har gått inn i litteraturhistoria som den første nobelprisvinnaren i litteratur, men sjølv i Frankrike er han i dag ein praktisk tala gløymd forfattar.
August Strindberg skreiv i ein artikkel som inngår i Samlade skrifter at Prudhomme var ein uverdig Nobelprisvinnar og knapt kunne kallast diktar. I følgje Strindberg fekk Prudhomme prisen av di han var medlem av Académie française og at målet med tildelinga var å få Svenska akademien ut av gløymska.
Bulbul i Syria
Bulbul (arabisk بلبل ) er ein landsby nord i Syria i Aleppo guvernement, nordvest for Aleppo nær grensa til Tyrkia. Av stader i nærleiken finn ein Maydan Ikbis i vest, Rajo i sørvest og Maabatli i sør. I følgje Syrisk statistisk sentralbyrå (CBS), hadde Bulbul eit folketal på 1 742 i 2004. Byen er òg det adminsitrative senteret i Bulbul nahiyah i Afrin-distriktet som består av 34 landsbyar med eit samla folketal på 12 573.
European Soundmix Show 1996
European Soundmix Show 1996 var den fyrste gongen European Soundmix Show vart arrangert. Tevlinga vart halden i Endemol Studios i Amsterdam i Nederland. Finalen fann stad fredag 27. april. Tyskland vann tevlinga med Bianca Shomburg som imiterte Céline Dion.
Mount Shadow
Mount Shadow er eit lite fjell i Admiralty Mountains som stig over og like vest for Shadow Bluff ved samløpet mellom Tucker- og Leanderbreen. Det vart klatra av av geolog-gruppa frå New Zealand (NZGSAE) i januar 1958, og namngjeve etter plasseringa ved Shadow Bluff og det nærliggande Mount Midnight.
Engebret Beitohaugen
Engebret Beitohaugen var ein hardingfelespelar frå Hegge sokn i Øystre Slidre.
Engebret Beitohaugen, til dagleg kalla Embrik, var ein represant for den tradisjonelle folkemusikken i Valdres. Han hadde lærd slåttar og spelestil av faren, tradisjonsformidlaren Nils Beitohaugen.
Mossley
Mossley  er ein liten by i grevskapet Stor-Manchester i England. Han har kring 10 000 innbyggjarar. Byen ligg ved foten av Penninane, 5 km nordaust for Ashton-under-Lyne og 14 km aust for Manchester.
Kerýnia
Kerýnia (gresk Κερύνεια, tyrkisk Girne) eller Kyrínia (gresk Κυρήνεια) er ein by på Kypros og ein kommune i distriktet Kerýnia i Republikken Kypros.
Etter den tyrkiske invasjonen i 1974 har busetnaden vore utanfor kontroll frå styresmaktene. Frå 1983 er han administrert av Den tyrkiske republikken Nord-Kypros som kommunen Girne i distriktet Girne. Republikken Kypros har ein kommuneadministrasjon for Kerýnia i eksil.
Ved folketeljinga i 2011 hadde den nord-kypriotiske kommunen Girne 33 207 innbyggjarar. Av desse budde 21 319 i sjølve byen, fordelt på bydelane:
Kotë
Kotë er ein tidlegare landkommune i regionen Vlorë i Albania. Etter ei admininistrasjonsreform i 2014 inngår han som ei kommunaleining i kommunen Selenicë.
Ved folketeljinga i 2011 hadde den dåverande landkommunen Kotë 3 516 innbyggjarar.
Safonovo
Økonomi og næringsliv
I byen finst kjemisk industri og verksemder innan maskinbygging, elektroteknikk og materialteknologi.
Av dei største verksemdene er Safonovo Fabrikk for Elektriske Maskiner (russisk: Сафоновский электромашиностроительный завод) — ein produsent av kraftige (30 til 2000 kW) elektromotorar og generatorar og PO Avangard — ein viktig produsent av produkt laga av karbonfiber- og glassfiber-armert plast.
Bocșa
Bocșa er namnet på fleire stader i Romania:
Sytsjovka
Sytsjovka (russisk Сычёвка) er ein by i Smolensk oblast i Russland med om lag 8000 innbyggjarar. Han ligg ved elva Vazuza, rundt 190 km nordaust for Smolensk.
Sytsjovka vart først nemnd i 1488 som ein vottsjina til Tver-fyrsten Ivan den unge, son til Ivan III. I 1493 vart han ein palass-landsby (russisk дворцовое село) i Vjazma ujezd. I 1776 fekk Sytsjovka byrettar.
Harpbreen
Harpbreen er ein sidebre som flyt sør frå breskardet vest for Harp Hill og ut i Commonwealthbreen i Taylor Valley i Victoria Land i Antarktis. Han vart namngjeven av Advisory Committee on Antarctic Names i 1997, i samband med Harp Hill.
Samsvarsbøying
Samsvarsbøying eller kongruensbøying er det forholdet at eit ord vert bøygt i samsvar med kjønn, tal, binding og kasus hos eit anna ord.
Norsk har samsvarsbøying for adjektiv og perfektum partisipp av verb.
Samsvarsbøying av adjektiv
Som mønster for vanleg samsvarsbøying i norsk kan ein sjå på orda stor og liten, der stor følgjer eit typisk mønster, mens liten følgjer eit avvikande mønster.
Samsvarsbøying av perfektum partisipp
Svake og sterke verb har ulike endingar i perfektum partisipp, og dei vert derfor bøygde etter ulike mønster. Verba har samsvarbøying etter verba vere, verte og bli:
Bokmål har ikkje full samsvarsbøying av verb. Klassisk nynorsk hadde eigne former for sterke hokjønnsord. Etter rettskrivinga av 2012 har nynorsk obligatorisk samsvarsbøying av sterke verb, valfri samsvarsbøying av svake verb. Korte partisippformer av sterke verb, som blitt, fått, gitt, sett, tatt, skal ikkje ha samsvarsbøying.
Partille
Partille er ein svensk tettstad og centralort i Partille kommun i Västra Götalands län i landskapet Västergötland. I 2005 hadde tettstaden 28,648 innbyggjarar. Partille er ein del av tettstaden Göteborg. Gjennom Partille går motorvegen Europaveg 20 på strekninga mellom Gøteborg og Stockholm, og dessutan den sterkt trafikkerte hovudjarnbanelina mellom Gøteborg og Stockholm, Västra stambanan, der stasjonsbygningen på Partille stasjon danna modell for fleire andre svenske stasjonsbygningar i si tid.
Partille har vakse fram kring Partille kyrkje, ei steinkyrkje frå 1200-talet, og Partille herregard, som ligg i nærleiken av kyrkja og er kjend allereie i kjelder frå mellomalderen. I det området av Partille som vert kalla Paradiset, tidlegare Partille villastad, ligg det einebustader i nasjonalromantisk stil. Elles er tettstaden dominert av eit stort kjøpesenter, Allum.
Shapeless Mountain
Shapeless Mountain er eit massivt fjell, 2740 moh, som ligg vest for toppen av Balham Valley i Victoria Land i Antarktis. Det vart namngjeve i 1957 av den nordlege landmålingsgruppa frå New Zealand under Commonwealth Trans-Antarctic Expedition (1956–58). Namnet tyder «formlaus» på engelsk og skildrar utsjånaden til fjellet frå nesten alle retningar.